
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 153 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

135. Σύστημα πρόσληψης ειδικού ένστολου προσω¬ 

πικού της Δημοτικής Αστυνομίας και τρόπος εκ¬ 
παίδευσης αυτού. 1 

136. Τροποποίηση του π.δ. 456/1983 (ΑΊ72) κατά το 

μέρος που αφορά τον καθορισμό ορίων του Ναυ¬ 
τικού Οχυρού (Ν.Ο.) περιοχής ΠΑΡΝΗΘΑΣ του νο¬ 
μού Αττικής. 2 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 135 

Σύστημα πρόσληψης ειδικού ένστολου προσωπικού της 
Δημοτικής Αστυνομίας και τρόπος εκπαίδευσης αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 3 του π.δ. 410/1995 
«Δημοτικός και Κοινοτικός Κώδικας» (Α' 231), όπως αντι- 
καταστάθηκε με τις διατάξεις του άρθρου 11 παρ. 8 του 
ν.2503/1997 «Διοίκηση, οργάνωση, στελέχωση της περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις» (Α' 107) και του άρθρου 26 παρ. 1 
εδαφ. α του ν. 2819/2000 (Α' 84). 

2. Τις διατάξεις του π.δ. 23/2002 (Α' 19), όπως συμπλη¬ 
ρώθηκαν με τις διατάξεις του άρθρου 30 παρ. 5 και 
12 του ν. 3274/2004 (Α’ 195/19.10.2004) «Οργάνωση και 
λειτουργία των Οργανισμών Τοπικής Αυτοδιοίκησης 
πρώτου και δεύτερου βαθμού». 

3. Τη γνώμη του Διοικητικού Συμβουλίου της Κεντρικής 
Ένωσης Δήμων και Κοινοτήτων Ελλάδος που διατυπώ¬ 
θηκε στην 27/3.2.2006 απόφασή του. 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α’ 98). 

5 Την υπ’ αριθμ. ΔΙΔΚ/Φ. 1/2/6139/23.3.2004 (Β' 527) 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά- 

θέση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

6 Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

7. Την υπ’ αριθμ. 126/2006 γνωμοδότηση της Ολομέ¬ 
λειας του Συμβουλίου της Επικράτειας, και ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Περιβάλλοντος Χωροταξίας και 
Δημοσίων Έργων, Υγείας και Κοινωνικής Αλληλεγγύης 
και Δημόσιας Τάξης, αποφασίζουμε: 

Άρθρο 1 

Προσόντα ειδικού ένστολου προσωπικού 

1. Οι υποψήφιοι για τις θέσεις του ειδικού ένστολου 
προσωπικού της Δημοτικής Αστυνομίας πρέπει να πλη¬ 
ρούν τις ακόλουθες προϋποθέσεις: 

α. Να είναιΈλληνες πολίτες και να έχουν εκπληρώσει 
τις στρατιωτικές τους υποχρεώσεις ή να έχουν νομίμως 
απαλλαγεί από αυτές. 

β. Να έχουν συμπληρώσει το εικοστό πρώτο (21°) έτος 
της ηλικίας τους και να μην έχουν υπερβεί, προκειμέ- 
νου για τους κλάδους ΠΕ23 και ΤΕ23, το 30ό έτος της 
ηλικίας τους και για τον κλάδο ΔΕ23, το 26° έτος της 
ηλικίας τους. 

Γιο τον υπολογισμό της ηλικίας των ανωτέρω ορίων, 
ως ημερομηνία γέννησης θεωρείται η 1η Ιανουάριου 
του έτους γέννησης για το κατώτατο όριο και η 31 
Δεκεμβρίου για το ανώτατο όριο ηλικίας. 

γ. Να μην έχουν καταδικασθεί τελεσίδικα για τέλεση 
ή απόπειρα κακουργήματος ή των εγκλημάτων ανυπο¬ 
ταξίας, λιποταξίας, προσβολών του πολιτεύματος, προ¬ 
δοσίας της χώρας, προσβολών κατά της πολιτειακής 
εξουσίας, κατά της ελεύθερης άσκησης των πολιτικών 
δικαιωμάτων, παραχάραξης, κιβδηλείας, πλαστογραφίας, 
ψευδορκίας, ψευδούς καταμήνυσης, ψευδούς ανώμοτης 
κατάθεσης, απιστίας περί την υπηρεσίαν, παράβασης 
καθήκοντος, ανθρωποκτονίας εκτός της προερχόμε¬ 
νης από αμέλεια, κατά της γενετήσιας ελευθερίας και 
οικονομικής εκμετάλλευσης της γενετήσιας ζωής, περί 
αλλοδαπών, συκοφαντικής δυσφήμισης, κλοπής, υπεξαί¬ 
ρεσης, εκβίασης, απάτης, απιστίας, απιστίας δικηγόρου, 
επαιτείας, αλητείας, δωροδοκίας, καταπίεσης, ναρκωτι¬ 
κών, ζωοκλοπής, ζωοκτονίας, λαθρεμπορίας ή οποιοσ¬ 
δήποτε άλλου εγκλήματος τελεσθέντος με δόλο, για το 
οποίο επιβλήθηκε ποινή φυλάκισης τουλάχιστον τριών 

μηνών. Ο όρος καταδίκη περιλαμβάνει και την καταδίκη 
σε ποινικό σωφρονισμό για τα παραπάνω εγκλήματα. 

δ. Να μην έχουν στερηθεί οποτεδήποτε των πολιτικών 
δικαιωμάτων τους, έστω και αν έχει λήξει ο χρόνος που 
ορίσθηκε για την στέρησή τους. 

ε. Να μην έχουν τεθεί σε δικαστική συμπαράσταση 
(άρθρο 1666 Α.Κ.). 

στ. Να μην έχουν απολυθεί από δημόσια υπηρεσία ή 
Ο.Τ.Α. ή Ν.Π.Δ.Δ. λόγω επιβολής της πειθαρχικής ποινής 
της οριστικής παύσης ή λόγω καταγγελίας της σύμβα¬ 
σης εργασίας για σπουδαίο λόγο οφειλόμενο σε υπαι¬ 
τιότητα του εργαζόμενου, αν δεν παρέλθει πενταετία 
από την απόλυση. 

ζ. Να έχουν ανάστημα, χωρίς υποδήματα, τουλάχιστον 
1,67 μ, οι γυναίκες και 1,70 μ. οι άνδρες. 

η. Να έχουν τις προϋποθέσεις για την υπαγωγή τους 
σε έναν από τους κλάδους ΠΕ23, ΤΕ23 και ΔΕ23. 

θ. Να διαθέτουν γνώση τουλάχιστον μίας εκ των 
γλωσσών Αγγλικής, ή Γαλλικής, ή Ιταλικής, ή Γερμανι- 
κής, ή Ισπανικής σε επίπεδο τουλάχιστον «Πολύ Καλά» 
προκειμένου για τους αποφοίτους ΑΕΙ και ΤΕΙ και «Καλά» 
προκειμένου για τους αποφοίτους δευτεροβάθμιας εκ¬ 
παίδευσης, η γνώση της οποίας πιστοποιείται σύμφωνα 
με την κείμενη νομοθεσία. 

ι. Να έχουν γνώση χειρισμού ηλεκτρονικών υπολο¬ 
γιστών. 

ια. Να είναι κάτοχοι ερασιτεχνικής άδειας οδήγησης 
αυτοκινήτου ή δίκυκλης μηχανής, τουλάχιστον 50 κ.ε. 

ιβ Να έχουν την ψυχική και σωματική υγεία, η οποία 
διαπιστώνεται κατά τα οριζόμενα στα άρθρα 7 και 8 
του παρόντος καθώς και τα διανοητικά προσόντα που 
τους επιτρέπουν την εκτέλεση των καθηκόντων της 
θέσης τους. 

2. Οι προϋποθέσεις της προηγούμενης παραγράφου 
πρέπει να συντρέχουν κατά την ημέρα λήξης της προ¬ 
θεσμίας της υποβολής των αιτήσεων των υποψηφίων. 

Αρθρο 2 

Σύστημα πρόσληψης με αντικειμενικά κριτήρια 

1. μ πρόσληψη του ειδικού ένστολου προσωπικού της 
Δημοτικής Αστυνομίας γίνεται με σύστημα αντικειμε¬ 
νικών κριτηρίων (μόρια). Κατά το σύστημα αυτό λαμ- 
βάνονται υπόψη: 

α) Ο γενικός βαθμός του Πτυχίου ή του Απολυτηρίου 
τίτλου σπουδών 
β) Η εντοπιότητα 

γ) Η ιδιότητα του πολυτέκνου ή του τέκνου πολυτέ¬ 
κνου 

δ) Η γνώση επιπλέον ξένης γλώσσας πέραν εκείνης 
που αποτελεί απαραίτητη προϋπόθεση κατά το προη¬ 
γούμενο άρθρο. 

2. Η κατάταξη των υποψηφίων σε πίνακα κατά σειρά 
επιτυχίας γίνεται ξεχωριστά για κάθε Ο.Τ.Α., με βάση 
το άθροισμα της βαθμολογίας που προκύπτει από το 
γενικό βαθμό του πτυχίου ή του απολυτηρίου τίτλου 
σπουδών στον οποίο προστίθενται: 

α) Επτά (7) μονάδες για τους υποψηφίους που είναι 
δημότες και συγχρόνως κάτοικοι του αντίστοιχου Δή¬ 
μου. 

β) Τρεις (3) μονάδες για όσους είναι πολύτεκνοι ή 
τέκνα πολυτέκνου. 

γ) Πέντε (5) μονάδες για την άριστη γνώση ξένης 
γλώσσας της περ. δ της προηγούμενης παραγράφου. 

δ) Τρεις (3) μονάδες για την πολύ καλή γνώση ξένης 
γλώσσας της περ. δ της προηγούμενης παραγράφου. 


ε) Δύο (2) μονάδες για την καλή γνώση ξένης γλώσσας 
της περ. δ της προηγούμενης παραγράφου. 

Η γνώση επιπλέον και άλλων ξένων γλωσσών λειτουρ¬ 
γεί προσαυξητικά με αντίστοιχη βαθμολογία εφόσον ο 
υποψήφιος κατέχει τον αντίστοιχο τίτλο σπουδών. 

3. Η συνολική βαθμολογία κάθε υποψηφίου πολλαπλα- 
σιάζεται με το συντελεστή εκατό (100). Η βαθμολογία 
εξάγεται μέχρι χιλιοστού της μονάδας. Σε περίπτωση 
ισοβαθμίας προηγείται ο υποψήφιος που έχει το μεγα¬ 
λύτερο βαθμό Πτυχίου ή Απολυτηρίου Λυκείου και σε 
περίπτωση νέας ισοβαθμίας προηγείται εκείνος που 
λαμβάνει μονάδες από τα κριτήρια που προηγούνται 
κατά σειρά βάσει των διατάξεων της προηγούμενης 
παραγράφου. Αν, παρά τα ανωτέρω, προκύπτει ισοβαθ¬ 
μία υποψηφίου στην τελευταία θέση του καθοριζόμενου 
αριθμού προς πρόσληψη, η σειρά αυτών καθορίζεται με 
κλήρωση που διενεργείται παρουσία των ενδιαφερομέ¬ 
νων υποψηφίων, για την οποία συντάσσεται πρακτικό. 

Άρθρο 3 

Δικαιολογητικά υποψηφίων 

Οι υποψήφιοι υποβάλλουν μέσα στις προθεσμίες που 
ορίζει η προκήρυξη τα εξής δικαιολογητικά: 

α) Αίτηση συμμετοχής (στην αίτηση αναγράφεται 
μεταξύ των άλλων και διεύθυνση κατοικίας, Ταχυδρο¬ 
μικός Κώδικας και απαραιτήτως τηλέφωνο για κάθε 
ειδοποίηση καθώς και ο ΟΤΑ στον οποίο επιθυμούν να 
προσληφθούν). 

β) Επικυρωμένο αντίγραφο πτυχίου ή διπλώματος 
οποιοσδήποτε σχολής ή τμήματος ΑΕΙ ή ΤΕΙ της ημεδα¬ 
πής ή ισότιμο σχολών της αλλοδαπής, εφόσον πρόκειται 
για τους κλάδους ΠΕ23 ή ΤΕ23. 

Γ ια τον κλάδο ΔΕ 23, να κατέχουν: 

- Δίπλωμα Επαγγελματικής Κατάρτισης Ι.Ε.Κ., οποιοσ¬ 
δήποτε ειδικότητας του τομέα Χρηματοπιστωτικών και 
Διοικητικών Υπηρεσιών (πρώην Οικονομίας και Διοίκη¬ 
σης) ή Δίπλωμα Επαγγελματικής Κατάρτισης ΙΕΚ οποι¬ 
οσδήποτε ειδικότητας του τομέα Πληροφορικής, ή 

- Πτυχίο Α’ ή Β' κύκλου Σπουδών Τεχνικού Επαγγελ¬ 
ματικού Εκπαιδευτηρίου οποιοσδήποτε ειδικότητας 
του τομέα Οικονομίας και Διοίκησης, οποιοσδήποτε 
ειδικότητας του τομέα Πληροφορικής - Δικτύων Η/Υ, 
ειδικότητας Ηλεκτρονικών Υπολογιστικών Συστημάτων 
του Ηλεκτρολογικού Τομέα, ή 

-Απολυτήριο τίτλο Ενιαίου Λυκείου ή 

- Ενιαίου Πολυκλαδικού Λυκείου, κλάδων Διοικητικών 
Υπηρεσιών -Γραμματέων, Οικονομίας, Βιβλιοθηκονομίας, 
Πληροφορικής ή -Τεχνικού Επαγγελματικού Λυκείου των 
τμημάτων Ξενοδοχειακών Επιχειρήσεων, Υπαλλήλων 
Επιχειρήσεων Μεταφορών, Υπαλλήλων Λογιστηρίου, 
Υπαλλήλων Διοίκησης, Εμπορικών Επιχειρήσεων, προ¬ 
γραμματιστών ηλεκτρονικών υπολογιστών ή 

- Απολυτήριο τίτλο Λυκείου Γενικής Κατεύθυνσης ή 
άλλο ισότιμο και αντίστοιχο τίτλο σχολικής μονάδας 
της ημεδαπής ή αλλοδαπής, ή 

- ειδικότητας Υπαλλήλων Χειριστών Η/Υ, Τεχνικής 
Επαγγελματικής Σχολής, ή άλλο ισότιμο και αντίστοιχο 
τίτλο Σχολικής Μονάδας Δευτεροβάθμιας Εκπαίδευσης, 
της ημεδαπής ή αλλοδαπής. 

γ) Επικυρωμένο αντίγραφο του τίτλου ξένης γλώσ¬ 
σας. 

δ) Επικυρωμένο φωτοαντίγραφο του δελτίου ταυτό¬ 
τητάς τους 

ε) Υπεύθυνη δήλωση του άρθρου 8 του ν.1599/1986 (Α’ 
75), όπως ισχύει, ότι: 

ί) δεν έχουν στερηθεί οποτεδήποτε των πολιτικών 
δικαιωμάτων τους, 

ϋ) δεν έχουν τεθεί σε δικαστική συμπαράσταση, 
ιϋ) δεν έχουν απολυθεί από δημόσια υπηρεσία ή Ο.Τ.Α. 
ή Ν.Π.Δ.Δ. λόγω επιβολής της πειθαρχικής ποινής της 
οριστικής παύσης ή λόγω καταγγελίας της σύμβασης 
εργασίας για σπουδαίο λόγο οφειλόμενο σε υπαιτιότη¬ 
τα του εργαζόμενου και σε καταφατική περίπτωση να 
έχει παρέλθει πενταετία από την απόλυση, 
ίν) οι άνδρες ότι έχουν εκπληρώσει τις στρατιωτικές 
τους υποχρεώσεις. 

ν) ότι, εφόσον έχουν προσληφθεί ως ειδικό ένστο¬ 
λο προσωπικό με τις διατάξεις του π.δ. 23/2002 ή τις 
παρούσες διατάξεις, έχει παρέλθει πενταετία από τον 
διορισμό τους. 

στ) Βεβαίωση του προέδρου του οικείου Συλλόγου 
Πολυτέκνων, και όπου δεν υπάρχει, του οικείου Ταμεί¬ 
ου Πρόνοιας και Προστασίας Πολυτέκνων, θεωρημένη 
από την Ανώτατη Συνομοσπονδία Πολυτέκνων Ελλάδας 
για την ιδιότητα του υποψηφίου ως πολύτεκνου ή ως 
τέκνου πολυτέκνου. 

ζ) Βεβαίωση δημοτικότητας και μόνιμης κατοικίας, η 
οποία να έχει εκδοθεί το αργότερο τρεις (3) μήνες πριν 
από την ημερομηνία έκδοσης της προκήρυξης. 

η) Επικυρωμένο φωτοαντίγραφο της αντίστοιχης άδει¬ 
ας οδηγήσεως. 

θ) Πιστοποίηση γνώσης χειρισμού ηλεκτρονικών υπο¬ 
λογιστών κατά την ισχύουσα νομοθεσία. 

Αρθρο 4 

Περιεχόμενο Προκήρυξης 

Για την πρόσληψη εκδίδεται προκήρυξη από το Γενικό 
Γραμματέα της Περιφέρειας για τους ΟΤΑ κάθε νομού 
ή νομαρχίας, χωριστά. 

Στην προκήρυξη ορίζονται τα εξής: 
α) Ο αριθμός των θέσεων για κάθε ΟΤΑ 
β) Τα απαιτούμενα προσόντα 
γ) Τα απαιτούμενα δικαιολογητικά που πρέπει να υπο¬ 
βληθούν μαζί με την αίτηση. 

δ) η προθεσμία υποβολής της αίτησης και των δι- 
καιολογητικών καθώς και η αρχή στην οποία θα υπο¬ 
βληθούν. 

ε) Ο χρόνος έναρξης της εξέτασης των υποψηφίων 
και ο τόπος (κατάστημα) της εξέτασης. 

στ) Η διαδικασία της πρόσληψης και κάθε άλλη ανα¬ 
γκαία λεπτομέρεια. 

Η προκήρυξη αποστέλλεται στα μέσα μαζικής ενημέ¬ 
ρωσης, στον τοπικό τύπο, στους δήμους καθώς και στο 
γραφείο ΟΑΕΔ που υπάρχουν στο νομό, για την όσο το 
δυνατόν ευρύτερη ενημέρωση των ενδιαφερομένων και 
περίληψη της δημοσιεύεται σε δύο ημερήσιες εφημερί¬ 
δες πανελλήνιας κυκλοφορίας, τουλάχιστον δέκα (10) 
ημέρες πριν από την οριζόμενη έναρξη της προθεσμίας 
υποβολής των αιτήσεων. 

Άρθρο 5 

Υποβολή και έλεγχος των δικαιολογητικών 

1. Οι υποψήφιοι υποβάλλουν τα δικαιολογητικά που 
ορίζονται στο άρθρο 3 μέσα στην προθεσμία που ορίζει 
η προκήρυξη στη Διεύθυνση Αυτοδιοίκησης και Αποκέ¬ 
ντρωσης της Περιφέρειας, για όσους ΟΤΑ υπάγονται 
στο νομό ή νομαρχία που είναι η έδρα της Περιφέρειας, 
και στην κατά τόπο αρμόδια Διεύθυνση Τοπικής Αυτο¬ 
διοίκησης και Διοίκησης της Περιφέρειας προκειμένου 
για τους ΟΤΑ που υπάγονται στους λοιπούς νομούς ή 
νομαρχίες της Περιφέρειας. 


2. Οι ανωτέρω Διευθύνσεις των Περιφερειών: 

α) Ελέγχουν τα δικαιολογητικά για την εμπρόθεσμη 
υποβολή τους, καθώς και για την ακρίβεια, την πληρό¬ 
τητα και τη σύνταξή τους, σύμφωνα με τις διατάξεις 
του παρόντος διατάγματος και τις σχετικές διατάξεις 
και οδηγίες. 

β) Τακτοποιούν τα δικαιολογητικά σε υποφακέλους 
ανά υποψήφιο και στη συνέχεια σε φακέλους ανά 
ΟΤΑ. 

γ) Διαβιβάζουν το φάκελο με τους υποφακέλους των 
υποψηφίων για κάθε ΟΤΑ στον γραμματέα της αρμό¬ 
διας επιτροπής του άρθρου 6 του παρόντος διατάγ¬ 
ματος. Γ ια κάθε ΟΤ Α, συντάσσεται κατάσταση στην 
οποία αναγράφονται τα ονόματα των υποψηφίων και 
τα δικαιολογητικά που συνυποβάλλονται χωριστά για 
κάθε ένα υποψήφιο. Η κατάσταση αυτή συντάσσεται 
σε δύο αντίτυπα από τα οποία το ένα παραμένει στην 
αρμόδια Διεύθυνση της Περιφέρειας, στην οποία έχουν 
κατατεθεί η αίτηση και τα δικαιολογητικά και το άλλο 
συνοδεύει απαραιτήτως το φάκελο των υποψηφίων για 
κάθε ΟΤΑ που περιέχει τους υποφακέλους αυτών. 

Άρθρο 6 

Επιτροπή Επιλογής 

1. Η Επιτροπή Επιλογής υποψηφίων συγκροτείται με 
απόφαση του Γενικού Γραμματέα Περιφέρειας στην 
έδρα της Περιφέρειας και αποτελείται από: 

α) τον Γενικό Διευθυντή της Περιφέρειας, ως Πρόε¬ 
δρο. 

β)Έναν Διευθυντή της Περιφέρειας. 

γ)Έναν υπάλληλο της Περιφέρειας κατηγορίας ΠΕ 
τουλάχιστον με βαθμό Β’. 

δ) Τον προϊστάμενο των Διοικητικών Υπηρεσιών του 
οικείου Δήμου και ελλείψει αυτού, υπάλληλο κατηγορί¬ 
ας ΠΕ, και ελλείψει αυτού κατηγορίας ΤΕ και ελλείψει 
αυτού κατηγορίας ΔΕ. 

ε)Έναν καθηγητή σωματικής αγωγής, που υποδεικνύ¬ 
εται από τον Προϊστάμενο της Δ/νσης Δευτεροβάθμιας 
Εκπαίδευσης της έδρας της Περιφέρειας. 

Με την ίδια απόφαση ορίζεται ως γραμματέας της 
Επιτροπής υπάλληλος της Περιφέρειας, κατηγορίας 
ΠΕ. 

Ο Πρόεδρος, τα μέλη και ο γραμματέας της επιτροπής 
αυτής ορίζονται με τους αναπληρωτές τους. 

2. Γ ια κάθε νομό ή νομαρχιακό διαμέρισμα συγκρο¬ 
τείται μία Επιτροπή σύμφωνα με τα ανωτέρω, η οποία 
διαφοροποιείται, ως προς την σύνθεσή της, για κάθε 
ΟΤ Α με τη συμμετοχή σ’ αυτήν του μέλους της περ. δ’ 
της παρ. 1. 

3. Η αποζημίωση του Προέδρου, των μελών και του 
γραμματέα της Επιτροπής Επιλογής καθορίζεται με 
απόφαση του Υπουργού Εσωτερικών Δημόσιας Διοί¬ 
κησης και Αποκέντρωσης σύμφωνα με τις ισχύουσες 
διατάξεις. 

Αρθρο 7 

Εξέταση υποψηφίων 

1. Για κάθε ΟΤΑ καταρτίζεται ιδιαίτερος πίνακας 
σειράς κατάταξης των υποψηφίων για πρόσληψη, που 
πληρούν τις προϋποθέσεις του παρόντος προεδρικού 
διατάγματος. 

Ο πίνακας αυτός καταρτίζεται από την επιτροπή του 
προηγούμενου άρθρου και αναρτάται στο κεντρικό 
κατάστημα της Περιφέρειας και στο κατάστημα του 
οικείου Ο.Τ.Α. 

Από την ίδια επιτροπή καταρτίζεται πίνακας υποψηφί¬ 
ων που δεν πληρούν τις απαιτούμενες προϋποθέσεις. 

2. Μετά την κατάρτιση του πίνακα κατάταξης της 
προηγούμενης παραγράφου οι υποψήφιοι που περιλαμ¬ 
βάνονται σε αυτόν, καλούνται να προσέλθουν, κατά τη 
σειρά κατατάξεώς τους στην Επιτροπή Επιλογής, μετά 
παρέλευση δέκα (10 τουλάχιστον ημερών από την ανάρ¬ 
τησή του, η οποία μετράει το ανάστημα κάθε υποψηφίου 
και συντάσσει σχετικό πρακτικό. 

Όσοι έχουν το προβλεπόμενο ανάστημα παραπέ- 
μπονται σε Δημόσιο Νοσοκομείο προκειμένου να υπο¬ 
βληθούν σε υγειονομικές εξετάσεις από παθολόγο, 
οφθαλμίατρο και σε ακτινογραφία θώρακος στην οποία 
επικολλάται και Φωτογραφία του υποψηφίου. 

Οι ανωτέρω υγειονομικές εξετάσεις υπογράφονται 
από τον αρμόδιο γιατρό και το γνήσιο της υπογραφής 
αυτού θεωρείται από το αρμόδιο όργανο. 

Στη συνέχεια τα ανωτέρω δικαιολογητικά προσκομί¬ 
ζονται στην αρμόδια Υγειονομική Επιτροπή, προκειμένου 
να εκδώσει πιστοποιητικό ότι έχουν τη σωματική υγεία 
που τους επιτρέπει την εκτέλεση των καθηκόντων της 
θέσης τους. 

Όσοι κρίνονται ικανοί από την Υγειονομική Επιτροπή 
καλούνται να προσέλθουν στην Επιτροπή Επιλογής, 
προκειμένου να υποβληθούν στις αθλητικές δοκιμασίες, 
οι οποίες περιλαμβάνουν: 

α) Δρόμο 100 μ. σε χρόνο 16" (μία προσπάθεια) 

β) Δρόμο 1.000 μ. σε χρόνο 4 και 20" (μία προσπά¬ 
θεια) 

γ) Άλμα σε ύψος με φόρα τουλάχιστον 1.00 μ. (τρεις 
προσπάθειες) 

δ) Άλμα σε μήκος με φόρα τουλάχιστον 3.60 μ. (τρεις 
προσπάθειες) 

ε) Ρίψη σφαίρας (7,275 χλγ.) σε απόσταση τουλάχιστον 
4,50 μ., ως μέσο όρο ρίψης με το δεξί και το αριστερό 
χέρι (τρεις προσπάθειες ανά χέρι). 

3. Οι υποψήφιοι έχουν την υποχρέωση να προσέρ¬ 
χονται έγκαιρα στο χώρο της εξέτασης, αφού λάβουν 
σχετική ειδοποίηση και να είναι εφοδιασμένοι με την 
αστυνομική τους ταυτότητα. 

4. Οι υποψήφιοι που δεν προσέρχονται για εξέταση, ή 
αποχωρούν πριν να εξετασθούν, αποκλείονται απ’ αυτήν 
με απόφαση της Επιτροπής Επιλογής. 

Η Επιτροπή Επιλογής μπορεί, να αναβάλει την εξέτασή 
τους σε άλλο χρόνο, όχι όμως πέραν του χρόνου που 
καθορίζεται για τη διενέργεια των αθλητικών δοκιμα¬ 
σιών. 

5. Οι υποψήφιοι που δεν προσέρχονται για εξέταση για 
λόγους που δεν οφείλονται σε δική τους υπαιτιότητα και 
εφόσον δηλώσουν πριν την εξέταση την αδυναμία τους 
να συμμετάσχουν σε αυτή λόγω πρόσκαιρης ανικανό¬ 
τητας, η οποία θα πιστοποιείται από δημόσια έγγραφα, 
μπορούν να συμμετάσχουν στην εξέταση σε χρόνο που 
ορίζεται από την Επιτροπή Επιλογής. 

6. Μετά το πέρας των εξετάσεων η Επιτροπή Επιλογής 
καταρτίζει πίνακες όσων πληρούν ή μη τις προϋποθέ¬ 
σεις, στους οποίους περιλαμβάνονται, κατά στήλη, και 
όλα τα σχετικά με την εξέτασή τους στοιχεία (ανά¬ 
στημα, αθλητικές επιδόσεις). Οι πίνακες αυτοί δημοσι¬ 
εύονται αμέσως με τοιχοκόλληση στο κατάστημα που 
γίνεται η εξέταση, όμοιοι δε πίνακες κοινοποιούνται 
τόσο στον οικείο Δήμο όσο και στο Γ ενικό Γ ραμματέα 
της Περιφέρειας. 


Άρθρο 8 

Ψυχοτεχνικές δοκιμασίες 

1. Μετά την κατάρτιση του πίνακα της παραγράφου 
6 του προηγούμενου άρθρου, οι υποψήφιοι καλούνται 
από την Επιτροπή της επόμενης παραγράφου, το αρ¬ 
γότερο εντός πέντε ημερών και σε συγκεκριμένο τόπο 
και χρόνο για να υποβληθούν σε τεστ προσωπικότητας 
(ΜίηπβεοΙα ΜυΙΙίίαοίπρ ΡθΓεοπαΙίΙγ ΙπνοπΙοΓγ) και σε συνέ¬ 
ντευξη. Με την ανωτέρω διαδικασία ερευνάται κυρίως 
η κρίση, η προσαρμοστικότητα στις μεταβαλλόμενες 
καταστάσεις και απαιτήσεις, η αυτοκυριαρχία, η συ¬ 
ναισθηματική σταθερότητα, η δομή της προσωπικότη¬ 
τας, η σκέψη και η αντίληψη. Η συνέντευξη διενεργείται 
μετά το πέρας των ψυχοτεχνικών δοκιμασιών οπότε 
και συντάσσεται αυτοτελές πρακτικό εξατομικευμένης 
κρίσης για κάθε υποψήφιο στο οποίο αναφέρεται η 
τελική κρίση της Επιτροπής με αιτιολογημένη κρίση 
κάθε μέλους αυτής. 

Οι υποψήφιοι που δεν προσέρχονται για τις ψυχοτε¬ 
χνικές δοκιμασίες για λόγους που δεν οφείλονται σε 
δική τους υπαιτιότητα και εφόσον δηλώσουν πριν την 
εξέταση την αδυναμία τους να συμμετάσχουν σε αυτή 
λόγω πρόσκαιρης ανικανότητας, η οποία θα πιστοποι¬ 
είται από δημόσια έγγραφα, μπορούν να συμμετάσχουν 
στην εξέταση σε χρόνο που ορίζεται από την Επιτροπή 
του άρθρου αυτού. 

2. Οι ψυχοτεχνικές δοκιμασίες διενεργούνται ενώπιον 
Τριμελούς Επιτροπής, η οποία συγκροτείται με απόφα¬ 
ση του Γ ενικού Γ ραμματέα της Περιφέρειας. 

Πρόεδρος της Επιτροπής αυτής είναι ψυχολόγος ή 
ψυχίατρος που προέρχεται είτε από δημόσιο νοσοκο¬ 
μείο, είτε από την Ελληνική Αστυνομία. 

Μέλος της Επιτροπής είναι ένας Διευθυντής της Πε¬ 
ριφέρειας, και ένας υπάλληλος του κλάδου ΠΕ23 και 
ελλείψει αυτού του κλάδου ΤΕ23 και ελλείψει αυτού 
του κλάδου ΔΕ23 που υπηρετεί σε Δήμο της οικείας 
Περιφέρειας. 

Σε περίπτωση που δεν υπηρετεί υπάλληλος κλάδων 
ΠΕ23, ΤΕ23 και ΔΕ23 στους ΟΤΑ της Περιφέρειας, μέλος 
της Επιτροπής ορίζεται ένας αξιωματικός της Ελληνικής 
Αστυνομίας που υποδεικνύεται από τον Διευθυντή της 
Αστυνομικής Διεύθυνσης της έδρας της Περιφέρειας. 
Εάν ορισθεί μέλος της επιτροπής αξιωματικός της Ελ¬ 
ληνικής Αστυνομίας, ο Πρόεδρος της Επιτροπής δεν θα 
προέρχεται από την Ελληνική Αστυνομία. 

Γραμματέας της Επιτροπής ορίζεται υπάλληλος της 
Περιφέρειας κατηγορίας ΠΕ. 

Ο Πρόεδρος, τα μέλη και ο γραμματέας της επιτροπής 
αυτής ορίζονται με τους αναπληρωτές τους. 

3. Για κάθε νομό ή νομαρχιακό διαμέρισμα συγκροτεί¬ 
ται μία Επιτροπή σύμφωνα με τα ανωτέρω. 

4. Μετά το πέρας και των ψυχοτεχνικών δοκιμασιών 
του άρθρου αυτού η Επιτροπή καταρτίζει πίνακες όσων 
πληρούν ή μη τις προϋποθέσεις, στους οποίους περι¬ 
λαμβάνονται, κατά στήλη, και όλα τα σχετικά με την 
εξέταση τους στοιχεία που αναφέρονται στην παρ. 1 του 
άρθρου αυτού. Οι πίνακες αυτοί δημοσιεύονται αμέσως 
με τοιχοκόλληση στο κατάστημα που γίνεται η εξέταση, 
όμοιοι δε πίνακες κοινοποιούνται τόσο στο Δήμο όσο 
και στο Γ ενικό Γ ραμματέα της Περιφέρειας. 

5. Η αποζημίωση του Προέδρου, των μελών και του 
γραμματέα της Επιτροπής της παρ. 2 καθορίζεται με 
απόφαση του Υπουργού Εσωτερικών Δημόσιας Διοί¬ 
κησης και Αποκέντρωσης σύμφωνα με τις ισχύουσες 
διατάξεις. 

Άρθρο 9 

Κατάρτιση τελικού πίνακα κατάταξης ανά ΟΤΑ 

1. Μετά τα ανωτέρω η Επιτροπή Επιλογής προβαίνει 
στην κατάρτιση του τελικού πίνακα κατάταξης για τις 
θέσεις που έχουν προκηρυχθεί για κάθε ΟΤΑ. Προς 
τούτο η Επιτροπή αυτή λαμβάνει υπόψη της: 

α) Τον πίνακα σειράς κατάταξης των υποψηφίων ο 
οποίος έχει καταρτισθεί από αυτή σύμφωνα με την 
παρ. 1 του άρθρου 7, 

β) Τον πίνακα καταλλήλων ή μη ο οποίος έχει καταρτι¬ 
στεί από αυτή σύμφωνα με την παρ. 6 του άρθρου 7, 

γ) Τον πίνακα καταλλήλων ή μη ο οποίος έχει καταρ- 
τισθεί από την Επιτροπή του άρθρου 8 σύμφωνα με την 
παρ. 4 του ίδιου άρθρου. 

2. Ο τελικός πίνακας κατάταξης για κάθε ΟΤΑ πε¬ 
ριλαμβάνει τους υποψηφίους των πινάκων της περ. β’ 
και γ’ της προηγούμενης παραγράφου, κατά την σειρά 
κατατάξεως τους στον πίνακα της περ. α' της ίδιας 
παραγράφου. 

Ο πίνακας έχει ισχύ για ένα (1) έτος και δημοσιεύεται 
με ανάρτηση του στο κατάστημα της οικείας Διεύθυν¬ 
σης της Περιφέρειας που έχουν υποβληθεί τα δικαιο- 
λογητικά των υποψηφίων. 

Όμοιοι πίνακες κοινοποιούνται στο Γ ενικό Γ ραμματέα 
της Περιφέρειας και στον οικείο ΟΤΑ. 

Άρθρο 10 

Εκπαίδευση-Επιμόρφωση 

ι. Οι επιτυχόντες της προκήρυξης καλούνται από το 
Γ ενικό Γ ραμματέα της Περιφέρειας να παρουσιασθούν 
για εκπαίδευση σε συγκεκριμένη ημέρα στις Σχολές 
Δημοτικής Αστυνομίας. Η πρόσκληση αυτή κοινοποι¬ 
είται στον επιτυχόντα με τρόπο που αποδεικνύει ότι 
αυτός την παρέλαβε. Η εκπαίδευση πραγματοποιείται 
με ευθύνη του Εθνικού Κέντρου Δημόσιας Διοίκησης 
και διαρκεί έξι (6) μήνες, εκ των οποίων οι τέσσερις (4) 
μήνες αποτελούν θεωρητική εκπαίδευση και οι δύο (2) 
μήνες πρακτική εκπαίδευση. 

Με απόφαση του Υπουργού Εσωτερικών Δημόσιας 
Διοίκησης και Αποκέντρωσης και Δημόσιας Τάξης κα¬ 
θορίζεται κάθε θέμα σχετικό με την οργάνωση και την 
παροχή της εκπαίδευσης. Μέχρι την έκδοση της ανω¬ 
τέρω απόφασης ισχύει η παράγραφος 2 του άρθρου 
16 του π.δ. 23/2002 και η κατ’ εξουσιοδότηση αυτής 
εκδοθείσα κανονιστική πράξη. 

2. Στους εκπαιδευόμενους κατά το χρόνο της φοίτη¬ 
σης παρέχεται σίτιση, διαμονή και στολή. Στους ανω¬ 
τέρω καταβάλλονται αποδοχές που καθορίζονται με 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
όπως και κάθε άλλη αναγκαία λεπτομέρεια. 

Στους εκπαιδευόμενους παρέχεται ιατροφαρμακευ¬ 
τική περίθαλψη από το Δημόσιο. 

Μετά την επιτυχή περάτωση της εκπαίδευσης εκδίδε- 
ται βεβαίωση η οποία τίθεται στον υπηρεσιακό φάκελο 
του υπαλλήλου. 

3. Οι εκπαιδευόμενοι διορίζονται στους ΟΤΑ για τους 
οποίους έχουν προκηρυχθεί οι θέσεις εφόσον έχουν 
αποφοιτήσει επιτυχώς από τις Σχολές Δημοτικής Αστυ¬ 
νομίας. Στην περίπτωση αυτή ο Δήμος υποχρεούται 
εντός δέκα (10) ημερών να εκδώσει την πράξη διορισμού, 
η οποία θα ανατρέχει στην ημερομηνία αποφοίτησης 
από τη Σχολή. Στη συνέχεια το προσωπικό αυτό καλεί¬ 
ται για ορκωμοσία. 

Ο χρόνος φοίτησης στις Σχολές Δημοτικής Αστυνομί¬ 
ας λαμβάνεται υπόψη για τη συμπλήρωση της διετούς 
δοκιμαστικής υπηρεσίας και είναι χρόνος πραγματικής 
υπηρεσίας με όλες τις συνέπειες. 


4. Το ειδικό ένστολο προσωπικό της Δημοτικής Αστυ¬ 
νομίας μπορεί να στέλλεται για επιμόρφωση με εντολή 
και δαπάνες του οικείου ΟΤΑ και σε Σχολές των Ενό¬ 
πλων Δυνάμεων, της Ελληνικής Αστυνομίας, του Λιμε¬ 
νικού Σώματος, ανάλογα με τις ειδικότερες ανάγκες 
αποστολής τους και του ΟΤΑ στον οποίο υπηρετούν. 

5. Το ένστολο προσωπικό της Δημοτικής Αστυνομίας 
που διορίστηκε με τη διαδικασία του π.δ. 23/2002 (Α' 
19) ή διορίζεται με τη διαδικασία των προηγούμενων 
άρθρων, δεν έχει δικαίωμα συμμετοχής σε διαδικασία 
πλήρωσης θέσεων με τις παρούσες διατάξεις, πριν την 
παρέλευση πενταετίας απέ την ημερομηνία διορισμού 
του. Μετά το πέρας της πενταετίας από το διορισμό 
τους, μπορούν να λάβουν μέρος σε διαδικασία πλή¬ 
ρωσης θέσεων ένστολου προσωπικού και σε αυτή την 
περίπτωση δεν επαναλαμβάνεται η εκπαίδευση, εφόσον 
αυτή έχει προηγηθεί. 

6. Σε περίπτωση υποβολής αίτησης για παραίτηση από 
θέση του ειδικού ένστολου προσωπικού της Δημοτικής 
Αστυνομίας, πριν την παρέλευση της δεκαετίας, θα πρέ¬ 
πει ο υπάλληλος να επιστρέφει τη δαπάνη εκπαίδευσης 
του στον οικείο ΟΤΑ. Ο καταλογισμός της δαπάνης θα 
γίνει με πράξη του Διευθυντή της Οικονομικής Υπηρε¬ 
σίας του οικείου Δήμου, σύμφωνα με τις διατάξεις του 
Κώδικα Εισπράξεως Δημοσίων Εσόδων (ΚΕΔΕ). 

Αρθρο 11 

Στολή-Διακριτικό σήμα-Ταυτότητα 

1. Το ειδικό ένστολο προσωπικό της Δημοτικής Αστυ¬ 
νομίας φέρει κατά την εκτέλεση των καθηκόντων του 
ειδική ενδυμασία της οποίας ο τύπος, τα διακριτικά και 
κάθε αναγκαία λεπτομέρεια καθορίζονται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης. 

2. Με απόφαση του Υπουργού Εσωτερικών, Δημόσι¬ 
ας Διοίκησης και Αποκέντρωσης καθορίζεται ο τύπος 
ειδικής ταυτότητας του προσωπικού της Δημοτικής 
Αστυνομίας, δηλωτική της ιδιότητάς του και του ειδικού 
διακριτικού σήματος. 

Άρθρο 12 

Καταργούμενες διατάξεις 

Από την έναρξη ισχύος του παρόντος διατάγματος, 
καταργούνται τα άρθρα 3,4,5,6,7,8,9,10,11,12,16 με την επι¬ 
φύλαξη του άρθρου 10 παρ. 1 του παρόντος, και 17 του 
π.δ.23/2002 (Α’ 19). 

Αρθρο 13 
Έναρξη ισχύος 

Η ισχύς του παρόντος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης, αναθέτουμε τη δημοσίευση και εκτέλε¬ 
ση του διατάγματος αυτού. 

Αθήνα, 4 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΘ. ΝΑΚΟΣ 


ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΔΗΜΟΣΙΑΣ ΤΑΞΗΣ 

Β. ΠΟΛΥΔΩΡΑΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 136 
Τροποποίηση του π.δ. 456/1983 (ΑΊ72) κατά το μέρος 
που αφορά τον καθορισμό ορίων του Ναυτικού Οχυ¬ 
ρού (Ν.Ο.) περιοχής ΠΑΡΝΗΘΑΣ του νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 του α.ν. 376/1936 «Περί μέτρων ασφά¬ 
λειας οχυρών θέσεων» (ΦΕΚ Α' 456), όπως τροποποιή¬ 
θηκε και συμπληρώθηκε μεταγενέστερα. 

2. Το άρθρο 17 παράγραφος 1 περ. Γ του ν. 2292/1995 
«Περί Οργάνωσης Λειτουργίας, Διοίκησης και Ελέγχου 
Υπουργείου Εθνικής Άμυνας» (ΦΕΚ Α' 35). 

3. Το άρθρο 90 του κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α' 98). 


4. Την γνώμη του Ανωτάτου Ναυτικού Συμβουλίου 
(πρακτικό υπ’ αριθμ. 27/20.7.2000 όπως συμπληρώθηκε 
μεταγενέστερα με το υπ’ αριθμ. 12/5.4.2001). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 304/2005 γνωμοδότηση του Συμβου¬ 
λίου Επικράτειας με πρόταση του Υπουργού Εθνικής 
Άμυνας, αποφασίζουμε: 

Άρθρο 1 

Τροποποιούμε το π.δ. 456/9.11.1983 (Α' 172) κατά το 
μέρος που αφορά στον καθορισμό ορίων του Ναυτικού 
Οχυρού (Ν.Ο) περιοχής ΠΑΡΝΗΘΑΣ του νομού Αττικής, 
όπως εμφανίζεται στο μετά του παρόντος συνδημοσιευό- 
μενο σχεδιάγραμμα, ως εξής: 


α. Απαγορευμένη Ζώνη (Α.Ζ). 

ΟΡΙΑ ΑΠΑΓΟΡΕΥΜΕΝΗΣ ΖΩΝΗΣ ΣΥΝΤΕΤΑΓΜΕΝΕΣ ΣΤΟ ΕΛΛΗΝΙΚΟ 
ΓΕΩΔΑΙΤΙΚΟ ΣΥΣΤΗΜΑ ΑΝΑΦΟΡΑΣ (ΕΓΣΑ 1987) 


Α/Α 

ΣΥΝΤ/ΝΕΣ X 

ΣΥΝΤ/ΝΕΣ Υ 


Α/Α 

ΣΥΝΤ/ΝΕΣ X 

ΣΥΝΤ/ΝΕΣ Υ 

1 

475172.992 

4223707.166 


16 

475323.643 

4223626.185 

2 

475168.532 

4223709.516 


17 

475323.710 

4223614.734 

3 

475166.741 

4223714.381 


18 

475308.084 

4223612.756 

4 

475165.648 

4223729.545 


19 

475296.191 

4223609.889 

5 

475164.043 

4223756.689 


20 

475269.168 

4223604.178 

6 

475193.439 

4223757.491 


21 

475260.342 

4223603.265 

7 

475208.153 

4223757.739 


22 

475249.308 

4223603.719 

8 

475241.170 

4223759.807 


23 

475224.975 

4223604.436 

9 

475256.451 

4223762.726 


24 

475174.410 

4223605.906 

10 

475307.535 

4223762.012 


25 

475172.863 

4223626.589 

11 

475314.342 

4223762.390 


26 

475171.955 

4223635.538 

12 

475319.026 

4223697.194 


27 

475171.102 

4223650.185 

13 

475320.992 

4223669.594 


28 

475169.477 

4223670.142 

14 

475321.735 

4223658.032 


29 

475168.436 

4223685.043 

15 

475321.901 

4223647.506 


30 

475164.726 

4223695.370 

β. Επιτηρούμενη (Ε.Ζ) 

ΟΡΙΑ ΕΠΙΤΗΡΟΥΜΕΝΗΣ ΖΩΝΗΣ ΣΥΝΤΕΤΑΓΜΕΝΕΣ ΣΤΟ ΕΛΛΗΝΙΚΟ 
ΓΕΩΔΑΙΤΙΚΟ ΣΥΣΤΗΜΑ ΑΝΑΦΟΡΑΣ (ΕΓΣΑ 1987) 


Α/Α 

ΣΥΝΤ/ΝΕΣ X 

ΣΥΝΤ/ΝΕΣ Υ 


Α/Α 

ΣΥΝΤ/ΝΕΣ X 

ΣΥΝΤ/ΝΕΣ Υ 

Τ 

475159.444 

4223705.257 


16' 

475333.641 

4223626.622 

2' 

475158.156 

4223708.755 


17' 

475333.762 

4223605.927 

3' 

475156.868 

4223712.252 


18' 

475309.889 

4223602.905 

4' 

475155.669 

4223728.89 


19' 

475298.397 

4223600.134 

5' 

475153.451 

4223766.404 


20' 

475270.721 

4223594.285 

6' 

475193.218 

4223767.489 


2Τ 

475260.633 

4223593.244 

Τ 

475207.756 

4223767.734 


22' 

475248.955 

4223593.725 

8' 

475240.557 

4223769.788 


23' 

475224.682 

4223594.44 

9' 

475256.025 

4223770.718 


24' 

475165.11 

4223596.172 

ΙΟ' 

475307.132 

4223772.005 


25' 

475162.901 

4223625.711 

1Τ 

475323.611 

4223772.92 


26' 

475161.984 

4223634.742 

12' 

475329.001 

4223697.908 


27' 

475161.126 

4223649.488 

13' 

475330.969 

4223670.27 


28' 

475159.505 

4223669.388 

14' 

475331.73 

4223658.432 


29' 

475158.557 

4223682.965 

15' 

475331.895 

4223647.993 


30' 

475153.563 

4223696.865 


Αρθρο 2 

Προσαρτάται και αποτελεί μέρος του παρόντος το ακόλουθο σχεδιάγραμμα: 

ΝΑΥΤΙΚΟ ΟΧΥΡΟ ΠΑΡΝΗΘΑΣ 

Αρθρο 3 

Η ισχύς του παρόντος Προεδρικού διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Εθνικής Αμυνας αναθέτουμε τη δη¬ 
μοσίευση και εκτέλεση του παρόντος Προεδρικού δια¬ 
τάγματος. 

Αθήνα, 8 Ιουνίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ ΜΕΪΜΑΡΑΚΗΣ 

